Subject: Vs: Euroopa Konkurentsivõime Fond - kaasamine Eesti seisukohtade koostamiseks ja kutse webinarile 8.10
From: "Silver Tammik - MKM" <[email-masked]>
To: "ECF - MKM" <[email-masked]>
Date: Tue, 30 Sep 2025 18:10:39 +0300

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Tere

Euroopa Komisjon tänaseks avaldanud ka Konkurentsivõime Fondi eestikeelsed 
tekstid. Nagu lubatud, siis jagan ka linki:

EUR-Lex - 52025PC0555R(01) - EN - EUR-Lex 
<https://eur-lex.europa.eu/legal-content/ET/TXT/?uri=CELEX:52025PC0555R(01)&qid=1759220436818>

Ootame jätkuvalt Teie tähelepanekuid ja ka konkreetseid ettepanekuid  Eesti 
seisukohtade koostamiseks hiljemalt 10.oktoobriks.

Lugupidamisega

Silver Tammik
juhataja
EL ja rahvusvahelise koostöö osakond
Majandus- ja Kommunikatsiooniministeerium
+372 639 7679

  _____

Saatja: Silver Tammik - MKM <[email-masked]>
Saadetud: neljapäev, 18. september 2025 11:33
Adressaat: Silver Tammik - MKM <[email-masked]>
Koopia: ECF - MKM <[email-masked]>
Teema: Euroopa Konkurentsivõime Fond - kaasamine Eesti seisukohtade 
koostamiseks ja kutse webinarile 8.10

Head partnerid
Majandus- ja Kommunikatsiooniministeerium on ette valmistamas Eesti 
seisukohti Euroopa Konkurentsivõime Fondi kohta. Palume Teie abi, et need 
seisukohad võtaksid võimalikult hästi arvesse teie vajadusi ja senist 
kogemust keskselt juhitud Euroopa Liidu fondidega. Iga mõte või tähelepanek 
on oluline - loodame, et Teie teadmiste ja sisendi najal õnnestub Fond 
kujundada kasvõi veidi rohkem Eesti vajadustele vastavaks.
Euroopa Konkurentsivõime Fond on osa komisjoni ettepanekuteks uueks 
eelarveperioodiks, mis avalikustati 16.juulil.  Ettepaneku kohaselt luuakse 
ühe reeglistiku alusel toimiv fond, mis koondab 14 seni iseseisvalt toiminud 
EL keskselt juhitud fondi tegevusi ja pakub taotlejatele ühtset juurdepääsu 
rahastamisele, lihtsustab ja kiirendab ELi rahastamist ning hoogustab era- 
ja avaliku sektori investeeringuid. Üldiseks eeskujuks on võetud InvestEU 
programmi kogemus, mis juba koondas ühtse juhtimise alla erinevad 
finantsinstrumendid.  Fond keskendub oma toetuses neljale valdkonnale: 1) 
üleminek puhtale energiale ja CO2 heite vähendamine; 2) digiüleminek; 3) 
tervishoid, biotehnoloogia, põllumajandus ja biomajandus 4) kaitse ja 
kosmos. Fondi ja sellega seotud instrumentide maht on 409 miljardit eurot, 
mis tähendab märgatavat kasvu.
Täpsemalt saab eelnõuga tutvuda siin: 
<https://commission.europa.eu/publications/european-competitiveness-fund_en> 
European Competitiveness Fund - European Commission
Suunavat infot leiab ka siit: 
<https://www.mkm.ee/ministeerium-uudised-ja-kontakt/el-ja-rahvusvaheline-koostoo/euroopa-konkurentsivoime-fond-ecf> 
Euroopa Konkurentsivõime Fond (ECF) | Majandus- ja 
Kommunikatsiooniministeerium:
Eesti seisukohad peaksid kavakohaselt valmima koos eelarveraamistiku üldiste 
seisukohtadega samas ajaraamis ehk detsembriks 2025. Et teie tähelepanekuid 
oleks siiski võimalik juba ka oktoobris algavate sisulisemate arutelude 
juures juba arvesse võtta, siis palume  ettepanekuid nende seisukohtade 
ettevalmistamiseks hiljemalt 10.oktoobriks 2025 aadressil [email-masked]. 
Kahjuks on  komisjoni ettepanekud hetkel saadaval vaid inglise keeles ja 
anname märku kui need avaldatakse ka eesti keelde tõlgituna - viimase info 
kohaselt septembri lõpus.

Ühtlasi edastame laiemale ringile kutse  Rahandusministeeriumi korraldatud 
webinarile: ELi eelarve 2028 - 2034 ja Eesti, mis toimub 8.oktoobril kell 
10-12.30 Teamsi platvormil. Webinar käsitleb kõiki 2028+ eelarveraamistiku 
komponente, Konkurentsivõimefondist tuleb juttu orienteeruvalt kell 11.30. 
Registreerida saab siin:

Registreerimislink 
<https://forms.office.com/Pages/ResponsePage.aspx?id=0pjgj41C1EuYA3GV_pbw4q61f-kX18VLjwo5yFGJpxNUNExEUzBZQk01VEZSSVJLTkg0N1cwTUFFQyQlQCN0PWcu>

Registreerunutele saadetakse webinari link 7. oktoobril. Webinariga seotud 
lisainfo: Demis Voss, [email-masked] <mailto:[email-masked]>

ECFi kohta käivate lisaküsimuste puhul palun pöörduge [email-masked]

Parimate soovidega
Silver Tammik

	Silver Tammik
juhataja
EL ja rahvusvahelise koostöö osakond
Majandus- ja Kommunikatsiooniministeerium
+372 639 7679  <mailto:[email-masked]> [email-masked]
www.mkm.ee <https://www.mkm.ee/>  | Suur-Ameerika 1, Tallinn

Mida tähele panna

*
Konkurentsivõime Fond toob ühtsema  juhtimise alla 14 keskset fondi ja selle 
instrumentide maht võrreldes tänasega suureneb märkimisväärselt

*
Tegevus koondub 4 poliitikaakna ümber (üleminek puhtale energiale ja 
tööstusele; digiüleminek; tervishoid, biotehnoloogia, põllumajandus ja 
biomajandus 4) kaitse ja kosmos) -   väheneb rahajaotuse 
detailsusaste/suurendatakse paindlikkust vahendite ümbersuunamiseks nende 
akende sees

*
Taotletakse suuremat sünergiat erinevate instrumentide vahel (näiteks 
Konkurentsivõime Fondi ja Horisondi vahel), mis peaks tagama suurema 
tähelepanu prioriteetidele läbi väärtusahelate ja vältima dubleerimist

*
Juhtimist tahetakse muuta ühelt poolt  tsentraliseeritumaks kuid teiselt 
poolt dünaamilisemaks - eelarvprotsess hakkab rohkem järgima muutusi 
poliitilistes prioriteetides

*
Komisjoni keskne roll suureneb, liikmesriikide roll  tööprogrammide 
kinnitamisel väheneb

*
Süsteemsemalt kaasatakse tööprogrammide koostamisel seevastu huvigruppe

*
Projektide hindamisfaasis väheneb sõltumatute ekspertide roll

*
Luuakse alus Euroopas tegutsevate ettevõtete eelistamiseks

*
Eraldi tähelepanu pööratakse projektide nõustamisele ja VKE võimaluste 
toetamisele

*
Tasub tähele panna, milliseid eesmärke seatakse  ja tegevusi kavatsetakse 
nii üldiselt kui valdkondlikult  toetada  - sh millised märksõnad võivad 
hetkel tekstidst puududa

*
See nimekiri ei ole lõplik ja poliitika valdkondades esineb ka erisusi 
(eriti kaitse ja kosmose peatükis)

Kõiki Fondi puudutavaid küsimusi ei käsitleta lõppkokkuvõttes 
Konkurentsivõime Fondi puudutavates seisukohtades. Teatud küsimused nagu 
valdkondade vaheline rahajaotus ja mõned eelarveosade ülesed küsimused 
leiavad hiljem käsitlemist 2028+ eelarveraamistiku üldistes seisukohtades. 
Suuname neid küsimusi puudutavad ettepanekud ise sisemiselt õigesse kohta.